**Cais am Fathodyn Glas**

1. Mae Bathodyn Glas yn galluogi unigolion gydag amhariad corfforol, gwybyddol neu dros dro i barcio yn agos at y lleoliad maent angen mynd.
2. Nid oes angen i unigolyn allu gyrru er mwyn ymgeisio am Fathodyn Glas. Mae’r bathodyn ar gyfer unigolyn a gellir ei ddefnyddio mewn unrhyw gar pan fydd yr unigolyn hwnnw yn teithio ynddo.
3. Gallwch wirio i weld os ydych yn gymwys ac ymgeisio neu adnewyddu eich Bathodyn Glas drwy ymweld â <https://www.gov.uk/apply-blue-badge>
4. Mae Bathodyn Glas yn ddilys am gyfnod o 3 blynedd ac mae bathodyn dros dro yn ddilys am 12 mis.
5. Nid yw Bathodyn Glas yn drwydded i barcio yn unrhyw le.  Pan dderbyniwch Fathodyn Glas mae’n bwysig nad ydych yn parcio mewn lleoliad a fydd yn rhwystro eraill, neu mewn lleoliad a fyddai'n achosi perygl i eraill.
6. Yng Nghonwy, gall ddeiliaid bathodyn barcio am ddim a heb unrhyw gyfyngiadau amser ar strydoedd gyda meteri parcio a thalu ac arddangos, oni bai bod gorchymyn traffig mewn grym sy'n penodi cyfyngiad amser i ddeiliaid bathodyn anabl.
7. Gall ddeiliaid bathodyn gael eu heithrio rhag cyfyngiadau ar amseroedd parcio sydd mewn grym i ddefnyddwyr eraill (gwiriwch arwyddion lleol am wybodaeth).
8. Fel arfer, gall ddeiliaid bathodyn barcio ar linellau melyn sengl neu ddwbl am hyd at 3 awr. Rhaid i’r ddisg parcio ddynodi'r amser a gyrhaeddoch.
9. Cysylltwch â ni os ydych wedi newid eich enw neu gyfeiriad, neu os cewch gar newydd gyda rhif cofrestru gwahanol.  Ni fyddwn yn codi tâl arnoch i wneud y newidiadau hyn.
10. Mae eich Bathodyn Glas yn parhau i fod yn eiddo i Gyngor Bwrdeistref Sirol Conwy.  Os nad ydych angen y bathodyn mwyach, bydd angen i chi ei ddychwelyd i Gyngor Bwrdeistref Sirol Conwy, Blwch Post 1, Conwy, LL30 9GL.
11. Mae’n drosedd i gamddefnyddio Bathodyn Glas a gallwch dderbyn dirwy o hyd at £1000. Gallwch weld y canllawiau ar wefan Llywodraeth Cymru.
12. Gallwch gysylltu â ni drwy ffonio 01492 577800 neu drwy ymweld â Chyngor Bwrdeistref Sirol Conwy, Coed Pella, Conway Road, Bae Colwyn, LL29 7AZ.